Helló. Én egy angol buldog vagyok.
Nincs véletlenül egy angol muffinod?
Charles, ez egy francia buldog.
Értem.
Un franciasaláta?
Röhejes vagy.
Szia. Cuki fehér kutyakölyök vagyok.
Játszhatok a teniszlabdáddal? Lécci?
Ez meg milyen akcentus?
Cuki fehérkutyus-akcentus.
Ez a kutyus egy West Highland white terrier.
Skóciából származó fajta.
Skócia? Skót kaját nem ismerek.
Nézd!
A teniszlabdát nem kapta meg, így lenyúlta valaki pulcsiját.
Úgy nézem, a te pulcsidat.
Várj. Mi?
Úristen. Gyerünk!
- Hová tűnt? - Nem tudom.
Nézzük meg a bokorban.
- Hol vagy? - Gyere ide!
Gyere elő.
Hol vagy?
Charles.
Jól vagy?
Szerinted itt lakik?
Nincs nyakörve. Valószínűleg kóbor.
Semmi baj. Gyere ide.
Ne félj. Vigyázunk rád.
Te jó ég. Szia.
Gyere. Menjünk.
KUTYUSKUCKÓ
„HÓGOLYÓ”
Kösz.
Madison szerint imádták a duettünket Thao karaokebuliján.
- Szinkronban voltunk. - A dallammal és egymással is.
Szép munka, lányok. Lenyűgöző, mennyit kutattatok.
Köszönjük.
Tudtam, hogy szakértők által értékelt források kellenek. Apropó…
Megjöttek az új vitakörös pólók, és a mi tervünket választották.
Baró! Várj. Miért sárga? Nem a piros mellett döntöttünk?
De igen, de megváltoztattam, mert a sárga jól látható, figyelemfelkeltő szín.
A piros is.
Kérem, hogy mindenki figyeljen.
Bemutatom Eddie-t, az új osztálykedvencünket.
- Osztálykedvenc? - Osztálykedvenc?
Mindannyian két hétig fogtok Eddie-re vigyázni.
Etetitek, takarítjátok a terráriumát, és sok figyelmet szenteltek neki.
Rendben? Ki akar először vigyázni a kis gyíkra?
Én.
Oké, Maria. Tudom, hogy Eddie értékeli a lelkesedésed.
Végre lehet valamim, ami nem indítja be apu kisállat-allergiáját. Hát nem klassz?
De, persze.
Először Maria vigyáz rá,
de kéthetente valaki máshoz fog kerülni.
Sok alkalmazkodás ez egy kis gyíknak.
- Pontosan. - Nem tudom.
- Príma tapasztalatszerzésnek hangzik. - Eddie-nek nem.
Inkább szeretnék gyíkot, mint „öreg barátot”.
Tényleg? Azt hittem, örülni fogsz.
Hogy egy nyugdíjasotthonba járok?
Én szerettem az öreg barát programot.
És sokat lehet tanulni valakitől, aki átélt tíz elnöki ciklust.
És a malmozás nem kapja meg a kellő tiszteletet.
Inkább maradnék Hógolyóval.
Már tudja a nevét. Lenyűgöző.
Apropó két jó hírem van.
Dr. Abby azt mondja, visszajött Hógolyó tesztje, és makkegészséges.
És tud két családot is, akik kisebb kutyát keresnek.
Megint a pulcsim?
Ott van egy kutyaágy, Hógolyó.
Biztos szereti a szagodat.
Vagyis szeret téged.
Ezt nem tudtam. Menő.
Én is szeretlek, Hógolyó.
FENYŐBEREK NYUGDÍJASOTTHON
Jó tudni, hogy magadkorú gyerekek jelentkeznek az öreg barát programba.
- Nem pont az én ötletem volt. Én… - Nagyon hasznos a lakóinknak.
Stella, volt ma már odakint?
Miért mennék?
Behozom ide a külvilágot, és fel se kell állnom.
Tudom, hogy tudja, hogy mit csinált, Jerry.
Nem tudom, miről beszél, Lloyd.
Gyere.
SZAVAZZ TILTAKOZZ - A NŐ A JÖVŐ
ÁLLATJOGI EGYESÜLET
Üdv, Rose.
Íme, az öreg barátja, Charles Peterson.
Akkor nem is zavarok.
Emlékeztetem, hogy fél ötkor fizikoterápiája van.
Egy pillanat. Tudja, hogy megmásztam a Washington-hegyet.
Tudja, hogy nincs szükségem fizikoterápiára.
- Friss vagyok, mint… - Egy négydolláros avokádó.
- Aha. - Köszönöm.
- De akkor is jót tesz. - Aha.
Üdv. Charles vagyok.
FEJJEL A FELHŐK KÖZT A VILÁG LEGKEMÉNYEBB MÁSZÁSAI
Akkor sétálunk egyet?
Nem.
Jó, akkor netán társasozunk?
Nincs kedvem.
Van valami, amit csinálni szeretne?
Nézd, Charlie…
Nem én akartam ezt az öreg barát dolgot. Egész életemben független voltam.
Semmi gond. Igazából én sem akartam ezt.
A suli miatt kell.
Soha ne hagyd, hogy mások mondják meg, mit csinálj.
Harmadikos vagyok.
Értem.
Hát, itt kell lennem egy órán át. Úgyhogy olvashatok, vagy valami.
Aztán hazamehetek játszani az új befogadott kutyusommal.
Kutyát befogadni…
Na, ez nemes cselekedet.
Igen. A nővéremmel imádjuk.
Erről mit gondolsz?
Egyszer odaláncoltam magam egy 400 éves tölgyfához három napra,
csak hogy ne vágják ki.
IFJÚ HÖLGY MENTETTE MEG A SZERETETT 400 ÉVES TÖLGYET
- Ez tök menő. - Gondoltam.
Oké, Hógolyó. Mehet? Hozd a kötelet!
Értem. A saját játékaidat szereted.
Szia. Na, milyen volt az öreg barátod?
Oké a néni. Legközelebb tutira viszek mangákat.
Az első család csípte Hógolyót?
Először tetszett nekik, de Hógolyó nem volt oda értük.
Főleg mikor fel akarták venni.
Oké, Hógolyó, itt egy újabb esély.
Vedd elő a legjobb modorod.
Hé, Hógolyó, állj!
Oké. Gyere, Hógolyó. Akarsz játszani? Akarsz játszani?
Kell egy perc, amíg felenged.
Nem gond. Nem sietünk.
Milyen fáradt.
Na, gyere ide.
Szerintem nem akarja, hogy felvegyék.
Semmi gond.
Csak megsimogatunk, Hógolyó. Rendben?
Ezt sem akarja.
MIÉRT NE LEGYEN OSZTÁLYKEDVENC
- Szia, Maria, örülök, hogy hívsz. - Lizzie, ezt figyeld.
Eddie-nek van melegedőköve, üreges tuskó búvóhelye, és csomó friss ehető növénye.
Értem. Ezzel kapcsolatban…
Kutattam kicsit, és őszinte leszek.
Nem hinném, hogy az osztálykedvenc jó ötlet.
Tényleg? Szerintem remek program.
Hát, ha Eddie vagy bármelyik állat jólétét nézed,
akkor nem olyan jó program.
Figyelek Eddie jólétére, és szépen gondját viselem.
Nem erről beszélek.
Akkor miről beszélsz?
Eddie állandó törődést igényel, nem azt, hogy kéthetenként adogassák.
Holnap megkérem Mr. Griffint, állítsa le az osztálykedvenc programot.
Hihetetlen, hogy ezt előtte nem beszéled meg velem.
Ezt csináljuk most.
Nem, nem beszélünk. Csak közlöd velem, hogyan döntöttél.
Ahogy a vitaklubos pólóknál tetted.
Még haragszol a pólók miatt?
Nem azért. Hanem mert legjobb barátnők vagyunk, mégsem érdekel a véleményem.
Ez nem igaz, Maria.
Én csak a legjobbat akarom Eddie-nek.
És én nem?
Meg kell etetnem.
Indulhatunk?
Hogyha muszáj.
Így örülsz, hogy látod az öreg barátodat?
Csak ül a fotelben, és olvas. De ez így oké.
Oké?
Mármint nem nagy cucc. Amúgy sem akarja, hogy ott legyek.
Charles, ha nem akarná, hogy visszamenj, már értesültünk volna erről.
Nem tudom. Nincs semmi közös témánk.
Mindenkivel találsz közös témát,
mindegy, milyen öreg vagy fiatal vagy, hogy nézel ki, honnan jössz.
Csak néha kell kis idő, mire kiderül.
Ismerlek, Charles. Ha meg akarod találni a kapcsolódást, meg is fogod.
De ha nem akarod, az is oké.
A kocsiban várlak.
Üdv, Rose.
Charlie.
Klassz. Hoztál ebédet.
Bármi lehet, csak kebab ne.
Itt minden másnap valamilyen kebab van.
Ez nem ebéd. Ez Hógolyó.
A befogadott eb, akit be akartam mutatni.
Charles, nem engedélyeztem második vendéget.
- Hiszen téged is alig engedélyeztelek. - Gondoltam, szívesen megismerkedne vele.
Sajnálom.
Nem vagyok kutyás típus.
Ne féljen. Észre se veszi, hogy itt van.
Látja? Elfoglalja magát.
El ám.
Igazából a parkban találtuk.
Saját otthont épített a bokorban, meg minden.
Az is valami?
Én 13 hónapot töltöttem az alaszkai Denali Parkban, lefagyott a zrityóm,
meneteltem az atapaszka törzzsel, hogy megvédjük a jogaikat.
Hűha.
Hűha bizony. És tudod, mit?
Ezt a törzs csinálta nekem, köszönetképpen.
Mit szólsz hozzá?
Ez már valami, igaz? Bánj vele óvatosan.
Ezt a labdát Jerry sétáltatójától szerezte.
Hógolyó, ne!
Nem, nem, semmi baj.
Teli van velük egy zoknis fiókja.
Te jó ég.
Rég nem nevettem már ennyit.
Egyébként ez milyen fajta kutya?
West Highland terrier Skóciából.
Tényleg?
Nos, mi lenne, ha pirinyót közelebb hoznád a labdát,
hogy elrúghassam neked?
Makacs egy jószág, nem igaz?
Az biztos.
Emlékeztet valakire, akit ismerek.
Kire?
Jöhet egy kis szünet?
Már jó ideje dolgozol a házidon.
Megvagyok.
És ez nem házi. Pro-kontra lista.
- Miről prózunk-kontrázunk? - Osztálykedvencek.
Igyekszem, hogy fair legyek, de… nagyon nehezen találok érvet mellette,
kivéve, hogy még mindig beszélnék a legjobb barinőmmel.
Tudod, ha meghallgatnád Maria érveit,
meglepne, ha nem találnál még saját érveket.
De téved.
Nem mondom, hogy érts vele egyet, de meghallgatni sosem árt.
Anyu, miért mostad ki? Ez Hógolyó kedvence. Emlékszel?
Rossz, hogy tőlem tudod meg, de Hógolyó továbblépett.
Gyere, Hógolyó.
Hát itt vagy!
Tudod, hogy csak heti kétszer kell jönnöd?
Ezt vissza akartam hozni. Hógolyó elvette.
- Csodálkoztam is, hogy hová lett. - És azóta is ezzel aludt, hogy eljöttünk.
Tényleg?
Igen. Vagyis kedveli önt.
Nagyon.
Hát, szeretném neked adni, édes, de…
Nem, tartsa meg. És tartsa meg Hógolyót is.
Én? Fogadjak be egy kutyát?
Nem, nem, nem, nem. Nem lehet.
De, lehet. Hógolyónál könnyebb kutyust nem ismerek.
Szinte semmit nem kell csinálni vele. Teljesen független. Mint ön.
Hát… Charlie, én…
Tudom, hogy kedveli, még ha nem is vallja be.
Persze hogy kedvelem.
Nagyon kedvelem.
Akkor miért nem fogadja be?
Ide nem engednek be kutyát.
Tényleg írtál osztálykedvences pro-kontra listát?
Persze. Ahogy te is.
Nyilván.
Jól van, vitázók. Kezdjünk bele.
A két társkapitányunk, Lizzie és Maria kezdi.
Választottatok témát?
Osztály…
Kedvencek?
Nincs konkrét „kisállatot tartani tilos” szabályunk.
- Hová tűnt a tollam? - Akkor Rose befogadhatja Hógolyót.
- Szerintem nem jó ötlet. - De most mondta…
Tudom. De…
Félek, hogy Rose-nak nincs ereje egyedül ellátni egy kutyát.
Jó, de Hógolyó ellátja magát.
Ezért tökéletes Rose-nak. Ön észre se venné, hogy itt van.
Charles, értékelem, hogy törődsz Rose-zal.
Köszönöm.
És hidd el, a lakóink érdeke nekem is a legfontosabb.
De a személyzet már így is alig bírja,
és félek, egy kutya csak még eggyel több gondot jelentene.
Az első témánk az osztálykedvencek.
Lizzie és Maria szemtől szemben akartak vitázni.
Maria mellette, Lizzie ellene.
- Sok szerencsét. - Nincs rá szükség.
A pro oldal kezd. Maria?
Köszönöm, Mrs. Dunn.
Vitaklubtársak,
egy kiskedvenc sokat ad hozzá egy osztályhoz,
előnyös a diákoknak és a tanároknak is.
- M… - És az állatnak, Maria?
Neki miben előnyös?
A válasz? Semmiben.
Lizzie, tudod, hogy várnod kell az ellenérveddel.
Igen, igaza van. Tudom.
Tudja, de nem érdekli.
Már előre döntött, ahogy mindig.
Mindig, Maria? Tényleg?
- Nagyjából. - Oké.
Nem tudom, mi folyik itt, de ha folytatni akarjátok,
hallgassátok meg és tiszteljétek a másikat.
Társkapitányok vagytok. Vezetők.
Tudnátok úgy viselkedni?
Legjobb barátnők is vagyunk. Legalábbis remélem.
Maria, folytatod?
Mint mondtam, egy kiskedvenc a tanárok számára oktatási eszköz,
a gyerekeket felelősségre és empátiára tanítja.
A kisállatok gondozásával a gyerekek felkészültebbek lesznek
nagyobb állatok, macskák, kutyák gondozására.
És azok, akik otthon nem tarthatnak kisállatot,
megtapasztalhatnak valamit, amire nem lenne módjuk.
Míg egyesek tán jobban gondoskodnak a kiskedvencről másoknál,
együttérzésből mind felbecsülhetetlen leckét kapnak.
Bár jó szándékú, az osztálykedvenc program az állatot összezavarja.
Minden méretű állatnak idő kell a bizalom kiépítéséhez,
és ez nem megy, ha adogatják őket házról házra.
De Maria rávilágított dolgokra, amikre nem gondoltam.
Egy másik élőlényről gondoskodni… ez a legfontosabb, amit tehetünk.
Nekik…
és nekünk is.
De akkor nem, ha ez veszélyezteti az élőlényt.
Bocsánat, de térfelet cseréltetek?
Nem, szerintem ugyanazon az oldalon állunk.
Most meghasonlottam.
Az osztálykedvenc programnak sok az előnye,
de az állat jóléte a legfontosabb.
És ha kicserélnénk az osztálykedvencet…
Osztálynövénnyel?
Szintén törődésre van szüksége, és felelősséget tanít.
És a növényt nem zavarja, ha otthonból otthonba költözik.
Igazából imádom az ötletet.
Parancsoljatok. Csak viseljétek jobb gondját, mint én.
Ne féljen. Jó kezekben lesz.
- És mit csinálunk Eddie-vel? - Szerintem Maria tartsa meg.
Nagyon szeretném, és apukám is szeretné.
Eddie-vel nagyon egymásra találtak.
Prímán hangzik.
Köszönöm.
A jövőben ha bármiben nem értünk egyet, bármennyire is azt hisszük, igazunk van…
Mindig meghallgatjuk egymást.
Apropó, a póló jobban néz ki pirosban.
Tényleg?
Nem tudom. Kezdem megkedvelni a sárgát.
Charles, nem láttad…
akárkit?
Kövessen.
Mi van itt?
Bizonyíték, hogy Hógolyó idetartozik.
Hé, Lloyd. Ez a kutya végig itt volt?
Ha tudtam volna, már rég kijöttem volna.
Szégyelld magad, hogy eltitkoltad, Lloyd.
Hé, Lloyd. Tudok segíteni valamiben?
Mármint akármiben?
Nem, Jerry, megvagyok. De kösz, hogy kérdezi.
Bármikor, barátom.
És apropó, apropó…
Ezt elejtette.
Tudja, szerintem Hógolyó csodás tagja lenne a közösségnek.
Értem, Jerry.
Szóval, mit gondol?
Mindenki boldogabb így, hogy Hógolyó itt van.
Hé, Lloyd.
Miért nem jön ide, és dobja a labdát Hógolyónak?
Dobnám én is, de fizikoterápiára megyek,
amit, mint tudja, imádok.
Szóval?
Megyek, Rose.
Jó, úgy örülök. Nézze ezt az apróságot.
- Biztos? - Igen.
Nem hinném, hogy Sz-Obama-növény túléli.
Ezzel a hozzáállással nem is.
Annyi kutyusról gondoskodtam már. Azt hinném, ezzel is elbírok.
Talán napfény kell neki.
- Kiviszem előre. - Kösz, Charles.
Szia, Charlie. Beengedtem magam.
Azt látom.
Ő az öreg barátom, Rose.
- Üdv. - Hógolyó új gazdája.
Hát, inkább barátja, mint gazdája.
Nézzenek oda!
Pont most akartuk átvinni önhöz.
Nos, tudják, Lloyd javasolta, hogy inkább sétáljak ide,
mert az jó testmozgás.
És nem vitáztam vele.
Így is van elég gondja velünk.
Oké, Hógolyó. Indulhatunk?
Hógolyótól ez egy „igen” volt.
És ezért imádom.
Hé, Rose. Tudom, hogy az öreg barát programnak vége,
de néha meglátogathatom önt és Hógolyót?
Drágám, mindenképpen.
- De ha ebédet hozol… - Semmi kebab. Vettem.
Így van.
Oké, Hógolyó. Megyek érted.
ELLEN MILES KÖNYVSOROZATA ALAPJÁN
A feliratot fordította: Speier Dávid